# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Cyhoeddi Crynodeb o'r Ymatebion i Gais am Dystiolaeth y Papur Gwyrdd ar greu llwybr tuag at Dai Digonol - gan gynnwys Rhenti Teg a Fforddiadwyedd**  |
| **DYDDIAD**  | **19 Ebrill 2024** |
| **GAN** | **Julie James AS, Ysgrifennydd y Cabinet dros Dai, Llywodraeth Leol a Chynllunio**  |

Heddiw, rwyf wedi cyhoeddi [Crynodeb o'r ymatebion i Gais am Dystiolaeth y Papur Gwyrdd ar greu llwybr tuag at Dai Digonol - gan gynnwys Rhenti Teg a Fforddiadwyedd.](https://www.llyw.cymru/creu-llwybr-tuag-dai-digonol-gan-gynnwys-rhenti-teg-fforddiadwyedd)

Cyhoeddwyd Cais am Dystiolaeth y Papur Gwyrdd ar greu llwybr tuag at Dai Digonol – gan gynnwys Rhenti Teg a Fforddiadwyedd - ar 6 Mehefin 2023 a daeth i ben ar 15 Medi 2023. Derbyniodd y Papur Gwyrdd 371 o ymatebion cyflawn.

Roedd y Papur Gwyrdd yn gais am dystiolaeth er mwyn deall y farchnad rhentu yng Nghymru yn well, yn enwedig o ran deall rhenti, ymddygiad tenantiaid a landlordiaid, fforddiadwyedd, a ffyrdd y gallem wella digonolrwydd tai dros amser, gan gynnwys tystiolaeth ar sut i sicrhau digonolrwydd tai yng Nghymru.

Dros haf 2023, cynhaliwyd gweithdai gyda rhanddeiliaid amrywiol, gan gynnwys landlordiaid preifat a thenantiaid. Cynhaliwyd cyfanswm o chwe gweithdy yn Llandudno, Caerfyrddin a Chaerdydd, a chymerodd 168 o bobl ran ynddynt. Yn ogystal, cynhaliodd Pwyllgor Llywodraeth Leol a Thai y Senedd Ymchwiliad i'r Hawl i Dai Digonol, ac yn unol â phenderfyniad y Llywodraeth i dderbyn argymhellion y Pwyllgor mae'r dystiolaeth a gyflwynwyd i'r Ymchwiliad hefyd wedi cael ei hadolygu.

Mae'r cyfraniadau hyn wedi llywio datblygiad y Papur Gwyn sy'n cael ei gyhoeddi yn yr Haf fel rhan o ymrwymiadau ein Rhaglen Lywodraethu, a'r ymrwymiad yn y Cytundeb Cydweithio â Phlaid Cymru.

Hoffwn ddiolch i bawb sydd wedi ymateb.